**REPUBLIKA SRPSKA**

**GRAD DERVENTA**

**GRADONAČELNIK**

**GRADSKA UPRAVA**

**ODJELjENјE ZA PRIVREDU I**

**DRUŠTVENE DJELATNOSTI**

Derventa, Trg oslobođenja br.3, 74400 Derventa Tel: ++387 53 315 161, Faks: ++387 53 315 184, e-mail:

derv.pri@gmail.com

**I N F O R M A C I J A**

**o poslovanju privrede na području Grada Derventa**

**u 2021. godini**

**Derventa, juna 2022. godine**

**1. UVOD**

Informacija o poslovanju privrede na području Grada Derventa u 2021. godini urađena je u skladu sa programskim zadacima vezanim za rad Odjelјenja za privredu i društvene djelatnosti Gradske uprave Grada Derventa u 2022. godini.

Odjelјenje za privredu i društvene djelatnosti je, koristeći raspoložive izvore, sačinilo ovu Informaciju. Za izradu Informacije korišteni su podaci Agencije za posredničke, informativne i finansijske poslove „APIF“ a.d. Banja Luka, Poreske uprave Republike Srpske, Područna jedinica Derventa, Spolјnotrgovinske komore BiH, Republičkog zavoda za statistiku, Zavoda za zapošlјavanje RS, Filijala Doboj-Biro Derventa, te podaci kojim raspolaže Odjelјenje za privredu i društvene djelatnosti Gradske uprave Grada Derventa.

U Informaciji su sagledani i na odgovarajući način prezentovani rezultati poslovanja privrednih subjekata na području Grada u 2021. godini. Uporedo su praćeni i prikazani rezultati poslovanja u 2020. godini, sa cilјem da se prikaže realno stanje, poslovanje, te kretanje u oblasti privrede i to u domenu ostvarenih prihoda i rashoda, stanja zaposlenosti, te vrijednosti spolјnotrgovinske razmjene.

**2. REZULTATI POSLOVANјA PRIVREDE OPŠTINE**

**U 2021. GODINI**

**2.1. FINANSIJSKI POKAZATELjI POSLOVANјA**

Podatke o poslovanju (bilanse stanja i uspjeha) Agenciji za posredničke, informativne i finansijske poslove „APIF“ a.d. Banja Luka je dostavilo 196 pravnih lica sa područja Grada Derventa (oblast preduzeća i zadruge).

Prema podacima iskazanim u godišnjim obračunima rezultata poslovanja podnesenim „APIF“- u, pravna lica sa područja Grada Derventa u 2021. godini su ostvarila **ukupne prihode** u iznosu od **610.174.689,00 KM** ili za 25,02 % više u odnosu na 2020. godinu.

**Ukupni rashodi** iznose **556.426.954,00 KM** što je za 21,52 % više u odnosu na prethodnu godinu.

Pozitivno je poslovalo 146 pravnih lica, a ostvarena **ukupna neto-dobit** iznosi **52.681.278,00 KM,** što je za 61,55 % više u odnosu na 2020. godinu.

Sa gubitkom je poslovalo 45 pravnih lica, a **ukupan neto-gubitak** iznosi  **3.846.454,00 KM**, što je za 6,14 % manje u odnosu na prethodnu godinu.

**Sveukupna neto-dobit** derventske privrede ostvarena u 2021. godini (zbir ostvarenih neto-dobiti minus neto-gubitak) iznosi **48.834.824,00 KM.**

Prema dostavlјenim podacima kod 5 pravnih lica u 2021. godini nisu zabilјežene promjene na žiro-računu.

Pri analizi dostavlјenih podataka o poslovanju uočava se da je u okviru pravnih lica koja su dostavila obračune rezultata poslovanja u 2021. godini na području Grada Derventa poslovalo ukupno 196 privrednih društava, od čega su 4 akcionarska društva, a 177 društva sa ograničenom odgovornošću (d.o.o.).

Ostali dio pravnih lica čine zadruge i ustanove (15 pravnih lica).

Struktura poslovnih subjekata koji su dostavili obračune poslovanja za 2021. godinu prema broju zaposlenih je slјedeća:

- 136 poslovnih subjekata imaju od 0 do 9 zaposlenih (mikro preduzeća)

- 45 poslovna subjekta imaju od 10 do 49 zaposlenih (mala preduzeća)

- 11 poslovnih subjekata imaju od 50 do 249 zaposlenih (srednja preduzeća)

- 4 poslovna subjekta imaju preko 250 zaposlenih (velika preduzeća)\_\_\_\_\_

Ukupno: 196 poslovnih subjekata

Prema podacima Republičkog zavoda za statistiku prosječna mjesečna neto plata (nakon oporezivanja) po radniku u 2021. godini na području grada iznosila je 871,00 KM.

U slјedećoj tabeli prikazani su ostvareni finansijski rezultati poslovanja pravnih lica na području opštine u 2021. i 2020. godini.

**Ostvareni finansijski rezultati poslovanja pravnih lica**

**na području opštine u 2021. i 2020. godini**

**Tabela br.1**

|  |  |  |  |  |
| --- | --- | --- | --- | --- |
| **Redni broj** | **FINANSIJSKI** | **2021. godina** | **2020. godina** | **INDEKS** |
| **REZULTAT** | **(u KM)** | **(u KM)** | **2021./2020.** |
| 1 | 2 | 3 | 4 | 5 |
| 1. | Ukupni prihodi | **610.174.689,00** | **488.042.328,00** | **125,02** |
| 2. | Ukupni rashodi | **556.426.954,00** | **457.880.581,00** | **121,52** |
| 3. | Neto-dobit | **52.681.278,00** | **32.608.224,00** | **161,55** |
| 4. | Broj pravnih lica koja su ostvarila dobit | **146** | **132** | **110,60** |
| 5. | Neto-gubitak | **3.846.454,00** | **4.097.903,00** | **93,86** |
| 6. | Broj pravnih lica koja su ostvarila gubitak | **45** | **53** | **84,90** |
| 7. | Broj pravnih lica kod kojih nisu zabilјežene promjene na žiro-računu | **5** | **5** | **100,00** |
| 8. | Broj zaposlenih | **5.581** | **5.417** | **103,02** |
| 9. | Ukupni prihodi po zaposlenom | **109.330,71** | **90.094,58** | **121,35** |
| 10. | Ukupni rashodi po zaposlenom | **99.700,22** | **84.526,59** | **117,95** |
| 11. | Neto-dobit po zaposlenom | **9.439,40** | **6.019,61** | **156,81** |
| 12. | Neto-gubitak po zaposlenom | **689,21** | **756,49** | **91,10** |
| 13. | Broj pravnih lica | **196** | **190** | **103,15** |

**2.2. Preduzetničke djelatnosti – struktura**

Prema podacima Odjelјenja za privredu i društvene djelatnosti na području Grada Derventa sa 31.12.2021. godine bilo je registrovano 537 preduzetnika. U odnosu na 2020. godinu broj preduzetnika je veći za 7,40 %.

U slјedećoj tabeli prikazana je struktura preduzetnika prema djelatnostima na području gradasa 31.12.2021. i 31.12.2020. godine:

**Struktura preduzetnika prema djelatnostima**

**na području grada**

**(stanje na dan 31.12. 2021. i 31.12.2020. godine)**

**Tabela br. 2**

|  |  |  |  |  |
| --- | --- | --- | --- | --- |
| **Redni**  **broj** | **Naziv djelatnosti** | **Broj preduzetnika**  **sa 31.12.2021. godine** | **Broj preduzetnika**  **sa 31.12.2020. godine** | **Indeks**  **31.12.2021.**  **31.12.2020.** |
| **1.** | Polјoprivreda, šumarstvo i ribolov | **13** | **7** | **185,71** |
| **2.** | Vađenje ruda i kamena | **-** | **-** | **-** |
| **3.** | Prerađivačka industrija | **65** | **66** | **98,48** |
| **4.** | Proizvodnja i snabdijevanje električnom energijom,gasom, parom i klimatizacija | **-** | **-** | **-** |
| **5.** | Snabdijevanje vodom, kanalizacija, upravlјanje otpadom i djelatnosti sanacije (remedijacije) životne sredine | **2** | **2** | **100,00** |
| **6.** | Građevinarstvo | **47** | **34** | **138,23** |
| **7.** | Trgovina na veliko i malo, popravka motornih vozila i motocikala | **188** | **187** | **100,53** |
| **8.** | Saobraćaj i skladištenje | **32** | **28** | **114,28** |
| **9.** | Djelatnosti pružanja smještaja, pripreme i posluživanja hrane, hotelijerstvo i ugostitelјstvo | **81** | **82** | **98,78** |
| **10.** | Informacije i komunikacije | **8** | **5** | **160,00** |
| **11.** | Finansijske djelatnosti i djelatnosti osiguranja | **2** | **2** | **100,00** |
| **12.** | Poslovanje nekretninama | **1** | **1** | **100,00** |
| **13.** | Stručne, naučne i tehničke djelatnosti | **31** | **27** | **114,81** |
| **14.** | Administrativne i pomoćne uslužne djelatnosti | **5** | **3** | **166,67** |
| **15.** | Javna uprava i odbrana, obavezno socijalno osiguranje | **-** | **-** | **-** |
| **16.** | Obrazovanje | **8** | **7** | **114,28** |
| **17.** | Djelatnosti zdravstvene zaštite i socijalnog rada | **1** | **1** | **100,00** |
| **18.** | Umjetnost, zabava i rekreacija | **3** | **2** | **150,00** |
| **19.** | Ostale uslužne djelatnosti | **50** | **45** | **111,11** |
| **20.** | Djelatnosti domaćinstava kao poslodavaca; djelatnosti domaćinstava koja proizvode različitu robu i obavlјaju različite usluge za sopstvenu upotrebu | **-** | **-** | **-** |
| **21.** | Djelatnosti eksteritorijalnih organa i organizacija | **-** | **-** | **-** |
|  | **U K U P N O:** | **537** | **500** | **107,40** |

Prema podacima Poreske uprave Republike Srpske u preduzetničkim radnjama na području Grada Derventa, sa 31.12.2021. godine bilo je zaposlenih ukupno 1035 radnika.

**3. ZAPOSLENOST NA PODRUČJU**

**GRADA**

Prema podacima Poreske uprave Republike Srpske na području Grada Derventa, sa 31.12.2021. godine bilo je zaposlenih ukupno 6.613 radnika, što je za 3,61% više u odnosu na stanje zaposlenosti u istom periodu 2020. godine (sa 31.12.2020. godine bilo je 6.382 zaposlenih).

U slјedećoj tabeli dati su podaci Poreske uprave Republike Srpske o stanju zaposlenosti po djelatnostima na području Grada Derventa, stanje sa 31.12.2021. i 31.12.2020. godine:

**Pregled stanja zaposlenosti po djelatnostima**

**na području opštine Derventa, stanje sa 31.12.2021.**

**i 31.12.2020. godine**

**Tabela br.3**

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Naziv djelatnosti** | **Broj zaposlenih** | | | | **Indeks**  **2021./2020. godina** |
| **Broj zaposlenih 31.12.2021. godine** | **Učešće u ukupnom**  **broju**  **zaposlenih**  **(u %)**  **31.12.2021. godine** | **Broj zaposlenih 31.12.2020. godine** | **Učešće u ukupnom**  **broju**  **zaposlenih**  **(u %)**  **31.12.2020. godine** |
| 1. | Polјoprivreda, šumarstvo i ribolov | 114 | 1,72 | 101 | 1,58 | 112,87 |
| 2. | Vađenje ruda i kamena | 7 | 0,10 | 8 | 0,12 | 87,50 |
| 3. | Prerađivačka industrija | 2.962 | 44,79 | 2.841 | 44,51 | 104,25 |
| 4. | Proizvodnja i snabdijevanje električnom energijom,gasom, parom i klimatizacija | 28 | 0,42 | 27 | 0,42 | 103,70 |
| 5. | Snabdijevanje vodom, kanalizacija, upravlјanje otpadom i djelatnosti sanacije (remedijacije) životne sredine | 114 | 1,72 | 116 | 1,82 | 98,27 |
| 6. | Građevinarstvo | 151 | 2,28 | 137 | 2,15 | 110,22 |
| 7. | Trgovina na veliko i malo, popravka motornih vozila i motocikala | 1.365 | 20,64 | 1.305 | 20,44 | 104,59 |
| 8. | Saobraćaj i skladištenje | 190 | 2,87 | 195 | 3,05 | 97,43 |
| 9. | Djelatnosti pružanja smještaja, pripreme i posluživanja hrane, hotelijerstvo i ugostitelјstvo | 187 | 2,82 | 189 | 2,96 | 98,94 |
| 10. | Informacije i komunikacije | 39 | 0,58 | 37 | 0,57 | 105,40 |
| 11. | Finansijske djelatnosti i djelatnosti osiguranja | 44 | 0,66 | 48 | 0,75 | 91,67 |
| 12. | Poslovanje nekretninama | 2 | 0,03 | 2 | 0,03 | 100,00 |
| 13. | Stručne, naučne i tehničke djelatnosti | 235 | 3,55 | 231 | 3,62 | 101,73 |
| 14. | Administrativne i pomoćne uslužne djelatnosti | 34 | 0,51 | 38 | 0,59 | 89,47 |
| 15. | Javna uprava i odbrana, obavezno socijalno osiguranje | 166 | 2,51 | 227 | 3,55 | 73,12 |
| 16. | Obrazovanje | 503 | 7,61 | 503 | 7,88 | 100,00 |
| 17. | Djelatnosti zdravstvene zaštite i socijalnog rada | 96 | 1,45 | 218 | 3,41 | 44,03 |
| 18. | Umjetnost, zabava i rekreacija | 29 | 0,43 | 38 | 0,59 | 76,31 |
| 19. | Ostale uslužne djelatnosti | 63 | 0,95 | 66 | 1,03 | 95,45 |
| 20. | Djelatnost za preduzeća van Republike Srpske | 44 | 0,66 | 55 | 0,86 | 80,00 |
| 21. | Neusklađena šifra prema Klasifikaciji djelatnosti RS | 240 | 3,62 | **-** | **-** | **-** |
|  | **UKUPNO:** | **6.613** | **100,00** | **6.382** | **100,00** | **103,61** |

**3.1. Stanje nezaposlenosti**

Prema podacima Zavoda za zapošlјavanje Republike Srpske, Biro Derventa, na evidenciji nezaposlenih u Derventi, na dan 31.12.2021. godine bilo je prijavlјenih 528 lica, što je za 33,33 % manje u odnosu na stanje u istom periodu 2020. godine. (Na kraju 2020. godine bilo je 792 nezaposlena lica).

Kvalifikaciona struktura nezaposlenih lica evidentiranih 31.12.2021. godine i 31.12.2020. godine data je u slјedećoj tabeli:

**Kvalifikaciona struktura nezaposlenih**

**prema evidenciji Biro-a za zapošlјavanje Derventa**

**u 2021. i 2020. godini**

**Tabela br.4**

|  |  |  |  |  |
| --- | --- | --- | --- | --- |
| **Redni broj** | **Stepen stručne spreme** | **Broj lica na evidenciji nezaposlenih na dan 31.12.**  **2021. godine** | **Broj lica na evidenciji nezaposlenih na dan 31.12.**  **2020. godine** | **Index**  **2021./2020. godina** |
|  | Nekvalifikovani radnici | 76 | 124 | 61,29 |
|  | Polukvalifikovani i NSS radnici | 6 | 15 | 40,00 |
|  | Kvalifikovani radnici, raznih kvalifikacija | 160 | 267 | 59,92 |
|  | Lica sa srednjom stručnom spremom | 205 | 261 | 78,54 |
|  | Visokokvalifikovani radnici | 4 | 9 | 44,44 |
|  | Lica sa višom školskom spremom | 7 | 7 | 100,00 |
|  | Lica sa visokom stručnom spremom | 69 | 97 | 71,13 |
| 8. | Master | 1 | 7 | 14,28 |
| 9. | Magistri | 0 | 0 | - |
| 10. | Doktori nauka | 0 | 0 | - |
|  | **U K U P N O** | **528** | **792** | **66,67** |

U slјedećoj tabeli prikazano je strukturno učešće pojedinih kvalifikacija u ukupnom broju nezaposlenih u 2021. i 2020. godini:

**Učešće pojedinih kvalifikacija u ukupnom broju**

**nezaposlenih u 2021. i 2020. godini**

**Tabela br.5**

|  |  |  |  |  |  |
| --- | --- | --- | --- | --- | --- |
| **Rednibroj** | **Stepen stručne**  **spreme** | **Broj lica**  **2021. godine** | **Učešće u**  **ukupnom broju**  **(u %)** | **Broj lica**  **2020. godine** | **Učešće u**  **ukupnom broju**  **(u %)** |
| 1. | Nekvalifikovani radnici | 76 | 14,39 | 124 | 15,65 |
| 2. | Polukvalifikovani i NSS radnici | 6 | 1,13 | 15 | 1,89 |
| 3. | Kvalifikovani radnici,raznih kvalifikacija | 160 | 30,30 | 267 | 33,71 |
| 4. | Lica sa srednjom stručnom spremom | 205 | 38,82 | 261 | 32,95 |
| 5. | Visokokvalifikovani radnici | 4 | 0,75 | 9 | 1,13 |
| 6. | Lica sa višom školskom spremom | 7 | 1,32 | 7 | 32,95 |
| 7. | Lica sa visokom stručnom spremom | 69 | 13,06 | 97 | 12,24 |
| 8. | Masteri | 1 | 0,18 | 7 | 0,88 |
| 9. | Magistri | 0 | 0 | 0 | 0 |
| 10. | Doktori nauka | 0 | 0 | 0 | 0 |
|  | **UKUPNO** | **528** | **100,00** | **792** | **100,00** |

Pri analizi starosne strukture nezaposlenih uočava se da je najveći broj nezaposlenih u starosnoj dobi u kojoj je čovjek radno najsposobniji ( u 2021. godini 191 lice ili 36,17 % prijavlјenih je u starosnoj dobi od 30 do 50 godina).

**4. SPOLjNOTRGOVINSKA RAZMJENA**

**OPŠTINE DERVENTA U 2021. GODINI**

Prema podacima Spolјnotrgovinske komore Bosne i Hercegovine obim spolјnotrgovinske razmjene Grada Derventa u 2021. godini iznosio je 636.882.000,00 KM, od čega je **izvoz** iznosio **333.075.000,00 KM, a uvoz 303.807.000,00 KM.** U odnosu na 2020. godinu Grad Derventa je u 2021. godini ostvario izvoz veći za 12,28 % , dok je ostvareni uvoz veći za 20,75 %.

U 2021. godini Derventa je u izvozu Regije Doboj, koji iznosi 853.851.000,00 KM učestvovala sa 39,01 %, a u uvozu Regije Doboj, koji iznosi 675.545.000,00 KM, sa 44,97 %.

Pokrivenost uvoza izvozom za Grad Derventa u 2021. godini je 109,63 %.

Grad Derventa je u 2021. godini učestvovao sa 7,19 % u izvozu Republike Srpske (izvoz RS iznosi 4.632.009.000,00 KM), a sa 5,23 % u uvozu Republike Srpske

(uvoz RS iznosi 5.806.659.000,00 KM).

Grad Derventa je u 2021. godini učestvovao sa 2,33% u izvozu Bosne i Hercegovine, a 1,41% u uvozu BiH.

Izvoz je najvećim dijelom ostvaren u slјedeće zemlјe: Austrija, Nјemačka, Italija, Francuska, Slovačka Republika, Hrvatska, Mađarska, Srbija.

Uvoz u Grad Derventa u 2021. godini najvećim dijelom je ostvaren iz: Italije, Nјemačke, Austrije, Hrvatske, Srbije, Slovačke Republike, Mađarske.

Kretanja u ostvarenoj spolјnotrgovinskoj razmjeni Grada Derventa u periodu 2019.-2021. godine i učešće u spolјnotrgovinskoj razmjeni Regije Doboj, te Republike Srpske i Bosne i Hercegovine u istom periodu ilustruju podaci Spolјnotrgovinske komore BiH, prikazani u slјedećim tabelama:

**Ostvarena vrijednost izvoza i uvoza Grada Derventa u**

**periodu 2019. - 2021. godine**

**Tabela br.6**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost izvoza (u 000 KM)** | | | **Ostvarena vrijednost uvoza (u 000 KM)** | | | **Pokrivenost uvoza izvozom (u %)** | | |
| **2019.g.** | **2020.g.** | **2021.g.** | **2019.g.** | **2020.g.** | **2021.g.** | **2019.g.** | **2020.g.** | **2021.g.** |
| 335.772 | 296.637 | 333.075 | 278.071 | 251.583 | 303.807 | 120,75 | 117,91 | 109,63 |

**Učešće Grada Derventa u izvozu Regije Doboj**

**u periodu 2019. - 2021. godine**

**Tabela br.7**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost izvoza regije Doboj (u 000 KM)** | | | **Učešće Grada Derventa u izvozu regije Doboj**  **(u 000 KM) i u %** | | | | | |
| **2019.g** | **2020.g** | **2021.g** | **2019. u**  **(000 KM)** | **U %** | **2020. u**  **(000 KM)** | **U %** | **2021. u**  **(000 KM)** | **U %** |
| 797.788 | 737.602 | 853.851 | 335.772 | 42,08 | 296.637 | 40,22 | 333.075 | 39,01 |

**Učešće Grada Derventa u uvozu Regije Doboj**

**u periodu 2019. - 2021. godine**

**Tabela br.8**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost uvoza regije Doboj (u 000 KM)** | | | **Učešće Grada Derventa u uvozu regije Doboj**  **(u 000 KM) i u %** | | | | | |
| **2019.g.** | **2020.g.** | **2021.g.** | **2019.g.** | **u %** | **2020.g.** | **u %** | **2021.g.** | **u %** |
| 600.200 | 533.762 | 675.545 | 278.071 | 46,32 | 251.583 | 47,13 | 303.807 | 44,97 |

**Učešće Grada Derventa u izvozu Republike Srpske**

**u periodu 2019. - 2021. godine**

**Tabela br.9**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost izvoza Republike Srpske (u 000 KM)** | | | **Učešće Grada Derventa u izvozu Republike Srpske**  **(u 000 KM) i u %** | | | | | |
| **2019.g.** | **2020.g.** | **2021.g.** | **2019.g.** | **U %** | **2020.g.** | **U %** | **2021.g.** | **U %** |
| 3.818.105 | 3.560.144 | 4.632.009 | 335.772 | 8,79 | 296.637 | 8,33 | 333.075 | 7,19 |

**Učešće Grada Derventa u uvozu Republike Srpske**

**u periodu 2019. - 2021. godine**

**Tabela br.10**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost uvoza Republike Srpske (u 000 KM)** | | | **Učešće Grada Derventa u uvozu Republike Srpske**  **(u 000 KM) i u %** | | | | | |
| **2019.g.** | **2020.g.** | **2021.g.** | **2019. u**  **(000 KM)** | **U %** | **2020. u**  **(000 KM)** | **U %** | **2021. u**  **(000 KM)** | **U %** |
| 5.012.318 | 4.671.994 | 5.806.659 | 278.071 | 5,54 | 251.583 | 5,38 | 303.807 | 5,23 |

**Učešće Grada Derventa u izvozu Bosne i Hercegovine**

**u periodu 2019. - 2021. godine**

**Tabela br.11**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost izvoza Bosne i Hercegovine (u 000 KM)** | | | **Učešće Grada Derventa u izvozu BiH (u 000 KM) i u %** | | | | | |
| **2019.g.** | **2020.g.** | **2021.g.** | **2019.g.** | **U %** | **2020.g.** | **U %** | **2021.g.** | **U %** |
| 11.869.563 | 10.825.649 | 14.274.000 | 335.772 | 2,82 | 296.637 | 2,74 | 333.075 | 2,33 |

**Učešće Grada Derventa u uvozu Bosne i Hercegovine**

**u periodu 2019. - 2021. godine**

**Tabela br.12**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ostvarena vrijednost uvoza Bosne i Hercegovine (u 000 KM)** | | | **Učešće Grada Derventa u uvozu BiH (u 000 KM) i u %** | | | | | |
| **2019.g.** | **2020.g.** | **2021.g.** | **2019.g.** | **U %** | **2020.g.** | **U %** | **2021.g.** | **U %** |
| 19.876.764 | 17.214.729 | 21.597.000 | 278.071 | 1,39 | 251.583 | 1,46 | 303.807 | 1,41 |

**5. AKTUELNA PROBLEMATIKA**

**Klјučne prepreke za konkurentnost i inkluzivni rast**

Analizirajući veoma detalјno ekonomsku i fiskalnu poziciju Republike Srpske, postoje prepreke i izazovi koje je potrebno otkloniti u narednom periodu, da bi unaprijedili konkurentnost i pobolјšali produktivnost privrede Republike Srpske, što je klјučno za pobolјšanje ekonomskog statusa svakog pojedinca. Klјučne prepreke, prema Programu ekonomskih reformi Republike Srpske za period 2022.-2024. godine, su:

1. Nizak nivo konkurentnosti i produktivnosti privrede;
2. Fiskalno preizdašan zdravstveni sektor, koji akumulira neizmirene obaveze;
3. Neefikasan javni sektor;
4. Neusklađenost obrazovanja i tržišta rada, sa izraženom strukturnom nezaposlenosti;
5. Neodrživa demografska „slika“ Republike.

Nekonkurentna privreda dodatno je ugrožena i pogođena nelojalnom konkurencijom, zbog poslovnih subjekata koji posluju u sivoj zoni. Nezadovolјavajući nivo i kvalitet naučne produktivnosti, te zastarjela i nefikasna struktura privrede, utiču na nedovolјan rast produktivnosti privrede Republike Srpske. S druge strane produktivnost u suštini može biti jedini realan ekonomski „putokaz” za moguće povećanje plata.

Zdravstveni sektor je opterećen neadekvatnom mrežom zdravstvenih ustanova, demografskom strukturom stanovništva, koja veoma nepovolјno utiče na njegovu održivost, velikom neefikasnošću sistema, a u isto vrijeme i sa njegovom prevelikom solidarnošću i socijalnom osjetlјivošću, koja u mnogome prevazilazi paket usluga koji je optimalan, u skladu sa doprinosom svakog pojedinca sistemu.

Nefikasnost javnog sektora ogleda se prvenstveno u neefikasnosti javnih preduzeća, a postoji prostor i za unapređenje javne uprave Republike Srpske, prvenstveno kroz njenu digitalizaciju. Reformu javnih preduzeća treba posmatrati kroz tri segmenta, odnosno, javna preduzeća koja zahtijevaju budžetsku podršku, komunalna javna preduzeća u vlasništvu jedinica lokalne samouprave, te strateška javna preduzeća od kojih se očekuje da budu profitabilna i da budu jedan od izvora prihoda Budžeta Republike, čija reforma mora da bude pažlјivo sprovedena u cilјu efikasnijeg poslovanja.

Neusklađenost obrazovanja i tržišta rada dovodi do strukturne nezaposlenosti, negativno utiče na konkurentnost i produktivnost privrednih subjekata, dovodi do neracionalne upotrebe resursa, a sa druge strane povećava i troškove privrednim subjektima kako bi prekvalifikovali kadar. U oblasti visokog obrazovanja, školujući kadar za zanimanja za kojim Republika nema potrebe, stvara se iskrivlјena slika na tržištu rada i stvara nezadovolјstvo onih koji završavaju fakultete za kojim tržište rada nema potrebu. Ujedno, Zavod za zapošlјavanje je preopterećen administrativnim poslovima i nije u punoj funkciji posredovanja u zapošlјavanju i sprovođenja mjera aktivne politike zapošlјavanja.

Demografska slika Republike Srpske, dugoročno posmatrano, predstavlјa klјučni problem sa kojim se Republika Srpska suočava i tek će se suočavati. Negativni demografski trendovi, dugoročno pogoršavaju poziciju tržišta rada i fiskalnu poziciju i održivost svih budžetskih davanja, smanjujući ponudu radne snage i dovodeći do starenja populacije. Posebne probleme negativne demografske prilike uzrokuju fondovima socijalne zaštite i utiču na adekvatnost ukupnih socijalnih davanja. Ako se tome još dodaju i trendovi migracija stanovništva, onda negativna demografska slika zahtijeva da u svim politikama u narednom periodu, politike koje utiču na pobolјšanje uslova koji će dovesti do zadržavanja stanovništva na prostorima Republike Srpske, te na povećanje stope ukupnog fertiliteta, moraju da imaju prioritet.

**PREGLED STRUKTURNIH MJERA ZA PERIOD 2022.-2024. GODINE**

Prema Programu ekonomskih reformi Republike Srpske za period 2022.-2024. godine, a u skladu sa Smjernicama Evropske komisije i identifikovanim klјučnim izazovima, strukturne mjere za period 2022.‒2024. godine po klјučnim izazovima i identifikovanim oblastima su:

**KLjUČNI IZAZOV 1: Povećanje zaposlenosti, posebno mladih, žena i drugih ranjivih grupa**

1. Unapređenje povezanosti obrazovanja i tržišta rada i jačanje pristupa i kvaliteta obrazovanja,
2. Povećanje efikasnosti tržišta rada i institucionalno jačanje Zavoda za zapošlјavanje putem unapređenja usluga korisnicima,
3. Uspostavlјanje efikasnijeg sistema upravlјanja naučnoistraživačkim i inovacionim potencijalom u Republici Srpskoj,

**KLjUČNI IZAZOV 2: Unapređenje poslovnog okruženja kroz bližu saradnju i koordinaciju**

1. Rasterećenje oporezivanja rada i smanjenje parafiskalnih opterećenja,
2. Jačanje podrške oporavku preduzetništva nakon pandemije kovid 19,
3. Unapređenje bezbjednog ambijenta za poslovanje,

**KLjUČNI IZAZOV 3: Povećanje efikasnosti javnog sektora, posebno pobolјšanjem uspješnosti, transparentnosti i odgovornosti javnih preduzeća**

1. Restrukturiranje Želјeznica Republike Srpske,
2. Optimizacija administrativnih procedura na republičkom nivou,

**OBLAST 1: UPRAVLjANјE JAVNIM FINANSIJAMA**

1. Smanjenje učešća izdataka za tekuću potrošnju u javnoj upravi,
2. Upravlјanje lokalnim razvojem i unapređivanje usluga u oblasti lokalne samouprave,

**OBLAST 2: ZELENA TRANZICIJA**

1. Prelazak industrije ka zelenoj i kružnoj ekonomiji,
2. Uspostavlјanje ekonomskih instrumenata za unapređenje sistema upravlјanja posebnim kategorijama otpada,

**OBLAST 3: DIGITALNA TRANSFORMACIJA**

1. Elektronska uprava Republike Srpske – put prema digitalnom društvu,

**OBLAST 4: POSLOVNO OKRUŽENјE I SMANјENјE NEFORMALNE EKONOMIJE**

1. Reforma Inspektorata Republike Srpske,
2. Smanjenje sive zone u prikazivanju prometa pomoću implementacije novog sistema fiskalnih kasa,

**OBLAST 5: ISTRAŽIVANјE, RAZVOJ I INOVACIJE**

Mjera u okviru odgovora na klјučne izazove.

**OBLAST 6: REFORME EKONOMSKE INTEGRACIJE**

1. Uređenje oblasti posredovanja u prometu nepokretnosti,
2. Jačanje infrastrukture kvaliteta i razvoj pravnog i planskog okvira u sektoru slobodnog kretanja robe po EU modelu,

**OBLAST 7: REFORME TRŽIŠTA ENERGIJE**

1. Reforma tržišta električne energije,
2. Unapređenje regulatornog okvira u oblasti elektroenergetskog sektora,
3. Restrukturiranje i reorganizacija MH „Elektroprivreda Republike Srpske“ a. d. Trebinje,

**OBLAST 8: REFORME TRŽIŠTA TRANSPORTA**

Mjera u okviru odgovora na klјučne izazove.

**OBLAST 9: POLjOPRIVREDA, INDUSTRIJA I USLUGE**

1. Unapređenje konkurentnosti polјoprivrede, šumarstva i vodoprivrede,
2. Podrška prerađivačkoj industriji,
3. Digitalna transformacija industrije,
4. Smanjenje uticaja poslјedica pandemije kovid 19 na turizam i povećanje broja stranih turista,

**OBLAST 10: OBRAZOVANјE I VJEŠTINE**

Mjera u okviru odgovora na klјučne izazove.

**OBLAST 11: ZAPOŠLjAVANјE I TRŽIŠTE RADA**

Mjera u okviru odgovora na klјučne izazove.

**OBLAST 12: SOCIJALNA ZAŠTITA I INKLUZIJA**

1. Unapređenje sistema socijalne zaštite,

**OBLAST 13: SISTEMI ZDRAVSTVENE ZAŠTITE**

1. Reforma zdravstvenog sistema.

**ZAKLjUČCI**

Iz naprijed navedenog može se zaklјučiti slјedeće:

1. Finansijski rezultati poslovanja privrede Grada u 2021. godini pokazuju da su u privredi ostvareni ukupni prihodi veći za 25,02 % u odnosu na 2020. godinu, a ostvareni rashodi veći za 21,52 %.

2. Ukupna neto-dobit ostvarena u 2021. godini iznosi 52.681.278,00 KM, i u odnosu na 2020. godinu je veća za 61,55 %. Pozitivno je poslovalo 146 pravnih lica.

3. Ukupan neto-gubitak ostvaren u 2021. godini iznosi 3.846.454,00 KM, što je za 6,14% manje u odnosu na 2020. godinu. Sa gubitkom je poslovalo 45 pravnih lica.

4. Zaposlenost na području Grada Derventa na kraju 2021. godine je veća za 3,61 % u odnosu na isti period 2020. godine.

5. Broj nezaposlenih na području grada na kraju 2021. godine je manji za 33,33 % u odnosu na isti period 2020. godine.

6. Grad Derventa po vrijednosti ostvarenog izvoza u 2021. godini zauzima vodeće

mjesto u regiji Doboj, sa 39,01 % učešća u izvozu regije.

U ukupno ostvarenoj vrijednosti uvoza regije Doboj Grad Derventa učestvuje sa 44,97 %.

7. Izvoz Grada Derventa je u 2021. godini u odnosu na prethodnu godinu veći za 12,28 %, a uvoz je veći za 20,75 %.

8. U ukupnoj vrijednosti izvoza Republike Srpske u 2021. godini Grad Derventa je učestvovao sa 7,19 %, a u vrijednosti uvoza Republike Srpske sa 5,23 %.

Grad Derventa je u 2021. godini učestvovao sa 2,33 % u izvozu Bosne i Hercegovine, a 1,41 % u uvozu BiH.

9. Pokrivenost uvoza izvozom na području Grada u 2021. godini iznosila je 109,63 % , a u 2020. godini iznosila je 117,91 %.

**OBRAĐIVAČ: PREDLAGAČ:**

**ODJELjENјE ZA PRIVREDU I GRADONAČELNIK**

**DRUŠTVENE DJELATNOSTI**