Na osnovu člana 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/169, 36/19 i 61/21), člana 37. stav 2. tačka 21. Statuta Grada Derventa („Službeni glasnik grada Derventa“, broj: 6/21, 20/21 i 10/22), člana 4,7. i 27. Zakona o statusu funkcionera jedinica lokalne samouprave („Službeni glasnik Republike Srpske“, broj: 96/05 i 98/13) i člana 178. stav 1. tačka 5. Poslovnika o radu Skupštine grada Derventa („Službeni glasnik grada Derventa“, broj 24/21), Skupština grada Derventa na \_\_\_ sjednici, održanoj \_\_\_ juna 2022. godine, donijela je

R J E Š E Nј E

o razrješenju potpredsjednika Skupštine grada Derventa

1. Vitomir Pivaš, potpredsjednik Skupštine grada, razrješava se dužnosti potpredsjednika Skupštine grada Derventa, sa danom \_\_\_\_\_\_\_2022. godine.
2. Prava po osnovu radnog odnosa nakon razrješenja sa funkcije imenovanom iz tačke 1. utvrdiće se posebnim aktom u skladu sa zakonom.
3. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Skupština grada Derventa je na 8. sjednici održanoj 1. oktobra 2021. godine donijela Odluku o izmjenama i dopunama Statuta Grada Derventa („Službeni glasnik grada Derventa“, broj 20/21), a ovim izmjenama i dopunama Statuta Grada Derventa propisano da Skupština grada Derventa ima dva potpredsjednika, te da će se pored dosadašnjeg potpredsjednika koji je svoju dužnost obavlјao volonterski, biti još jedan potpredsjednik koji će svoju dužnost obavlјati profesionalno sa statusom zaposlenog lica.

Nadalјe, na 9. sjednici, održanoj 12. novembra 2021. godine Skupština grada Derventa donijela je Rješenje broj: 01-111-161/21 od 12. novembra 2021. godine, kojim je Vitomir Pivaš izabran za potpredsjednika Skupštine grada Derventa, sa statusom zaposlenog lica na osnovu rješenja o radnom odnosu na mandatni period utvrđen Izbornim zakonom.

Članom 39. stav 1. tačka 21. Zakona o lokalnoj samoupravi i članom 37. stav 2. tačka 21. Statuta Grada Derventa, propisano je da skupština bira i razrješava predsjednika skupštine, potpredsjednika skupštine, zamjenika gradonačelnika i članove stalnih i povremenih radnih tijela skupštine, imenuje i razrješava sekretara skupštine i načelnika odjelјenja, odnosno službe i vrši izbor, imenovanja i razrješenja na drugim pozicijama u skladu sa zakonom.

U skladu sa članom 4. Zakona o statusu funkcionera jedinica lokalne samouprave („Službeni glasnik Republike Srpske“, broj: 96/05 i 98/13) „Postupak izbora funkcionera i prestanka mandata funkcionera prije isteka vremena na koji je izabran, opozivom ili razrješenjem vrši se u skladu sa izbornim propisima, propisima koji uređuju sistem lokalne samouprave, statutom jedinice lokalne samouprave i poslovnikom o radu skupštine jedinice lokalne samouprave.”

Članom 7. Zakona o statusu funkcionera jedinice lokalne samouprave („Službeni glasnik Republike Srpske“, broj: 96/05 i 98/13) propisano je da rješenje o opozivu, odnosno razrješenju predsjednika i potpredsjednika skupštine, zamjenika načelnika i zamjenika gradonačelnika donosi skupština jedinice lokalne samouprave, nakon sprovedenog postupka opoziva, odnosno razrješenja u skladu sa propisima koji uređuju sistem lokalne samouprave, statutom jedinice lokalne samouprave i poslovnikom o radu skupštine jedinice lokalne samouprave.

Skupština grada Derventa na 14. sjednici, održanoj 26. maja 2022. godine, a nakon promjene skupštinske većine, donijela je Odluku o izmjenama Statuta Grada Derventa , broj: 01-022-164/22 od 26. maja 2022. godine („Službeni glasnik grada Derventa“, broj 10/22), kojom su brisane odredbe koje su se odnosile na mjesto potpredsjednika koji svoju dužnost obavlјa sa statusom zaposlenog lica, tako da je ostala odredba da Skupština grada Derventa ima potpredsjednika Skupštine grada koji svoju dužnost obavlјa volonterski. Na osnovu naprijed navedenog, neophodno je da se Vitomir Pivaš razrješi dužnosti potpredsjednika Skupštine grada Derventa, jer u skladu sa odredbama Statuta grada Derventa više ne postoji mjesto potpredsjednika koji svoju dužnost obavlјa za statusom zaposlenog lica.

Komisija za izbor i imenovanje Skupštine grada Derventa, je na 34. sjednici održanoj 22. juna 2022. godine, po službenoj dužnosti, utvrdila Prijedlog o razrješenju potpredsjednika Skupštine grada Derventa Vitomira Pivaša i predlaže Skupštini grada donošenje rješenja kao u dispozitivu.

Na osnovu naprijed navedenog Skupština grada Derventa na \_\_. sjednici održanoj \_\_\_\_\_\_juna 2022. godine donijela je rješenje kao u dispozitivu.

Pouka o pravnom lijeku: Ovo rješenje je konačno u upravnom postupku i protiv istog nije dozvolјena žalba, ali se može pokrenuti upravni spor tužbom kod Okružnog suda u Doboju u roku od 30 dana od dostavlјanja rješenja.

SKUPŠTINA GRADA DERVENTA

Broj: 01-111-\_\_\_\_/22 PREDSJEDNIK

Datum: \_\_\_\_\_ 2022. godine SKUPŠTINE GRADA

Bojan Radanović

OBRAĐIVAČ: PREDLAGAČ:

Odjelјenje za opštu upravu Komisija za izbor i imenovanje