Na osnovu člana 9. Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj: 41/03), člana 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) i člana 37. stav 2. tačka 21. Statuta Grada Derventa („Službeni glasnik grada Derventa“, broj: 6/21, 20/21 i 10/22), Skupština grada Derventa na \_\_\_\_ sjednici održanoj \_\_ juna 2022. godine, donijela je

**R J E Š E Nј E**

**o izmjeni Rješenja**

**o imenovanju Komisije za izbor po javnom konkursu za imenovanja u**

**Javnoj ustanovi „ Centar za kulturu“ Derventa**

1. U Rješenju o imenovanju Komisije za izbor po javnom konkursu za imenovanja u Javnoj ustanovi „ Centar za kulturu“ Derventa, broj: 01-111-130/21 od 16. jula 2021. godine („Službeni glasnik grada Derventa“ broj 15/21), u tački 1. podtačka 3. umjesto člana Saše Vidića, za člana Komisije imenuje se Petra Kaloperović i u tački 1. podtačka 4. umjesto člana Sandre Vujičić, za člana se imenuje Jovanka Popović.

2. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Skupština grada Derventa je na 7. sjednici održanoj 16. jula 2021. godine donijela Rješenje o imenovanju Komisije za izbor po javnom konkursu za imenovanja u Javnoj ustanovi „ Centar za kulturu“ Derventa, broj: 01-111-130/21 od 16. jula 2021. godine koje je objavlјeno u „Službenom glasniku grada Derventa“, broj 15/21.

Na prijedlog, predsjednika Komisije za izbor i imenovanje predložena je i izmjena članova Komisije za izbor po javnom konkursu za imenovanja u Javnoj ustanovi „Centar za kulturu“ Derventa, pod rednim brojevima 3.i 4., Saša Vidić i Sandra Vujičić.

Komisija za izbor i imenovanje Skupštine grada Derventa je, na 33. sjednici održanoj 15. juna 2022. godine, a na osnovu člana 54. tačka 2. Poslovnika o radu Skupštine grada Derventa („Službeni glasnik grada Derventa“, broj 24/21), većinom glasova utvrdila Prijedlog rješenja kao u dispozitivu i predložila Skupštini grada donošenje istog.

Skupština grada Derventa na 15. sjednici održanoj \_\_ juna 2022. godine donijela je Rješenje kao u dispozitivu.

PRAVNA POUKA: Ovo rješenje je konačno i protiv istog se ne može uložiti žalba, ali se može tužbom pokrenuti upravni spor pred Okružnim sudom u Doboju u roku od 30 dana od dana prijema ovog rješenja.

SKUPŠTINA GRADA DERVENTA

Broj: 01-111-\_\_/22 PREDSJEDNIK

Datum: \_\_ juna 2022. godine SKUPŠTINE GRADA

Bojan Radanović